**Dezvoltarea creativității la copiii mici**

**- exemple de bune practici**

*Prof. Rădulescu Nicoleta*

*Grădinița cu PP* ***Alexandrina Simionescu Ghica****, Târgoviște*

Rutinele de gândire vizibilă (RGV) oferă strategii simple și structurate pentru cadrele didactice, cu scopul dezvoltării abilităților de gândire, cum ar fi asemănarea și deosebirea, raționarea și justificarea. Profesorii trebuie să se gândească la moduri de a face lucrurile explicite pentru a sprijini atât natura socială cât și pe cea individuală a învățării. Gândirea se pretrece în mintea noastră, invizibilă altora și uneori chiar și nouă înșine. Gânditorii eficienți își fac gândirea vizibilă, externalizându-și gândurile prin vorbire, scriere, desen sau altă metodă.

Deoarece gândirea este un proces invizibil, copiii mici trebuie să învețe și cuvintele asociate, să utilizeze elemente de sprijin pentru a-i ajuta să treacă prin toate stadiile gândirii și să vadă în practică modele de gândire bună. Dacă putem ajuta ca procesul de gândire să devină vizibil, îi vom sprijini pe copii în a înțelege cum să gândească mai eficient.

Rutinele sunt utilizate ca eșafodaj pentru copii și constau, de obicei, într-o serie de întrebări și îndemnuri. RGV au câțiva pași clari (adesea trei), pentru a fi ușor de încorporat în practică. Pentru a deveni „rutine”, trebuie utilizate des, iar intenția este ca elevii să se familiarizeze suficient cu ele încât să le utilizeze rapid, în mod independent și aproape automat. Odată încorporate, aceste rutine pot fi transferate către situații din afara clasei și aplicate multor aspecte ale vieții cotidiene.

Există peste 30 de RGV, bazate pe patru idealuri – cheie ale gândirii: înțelegere, corectitudine, adevăr, creativitate.

Iată câteva exemple de rutine :

* ***Gândește individual – Discută în perechi – Expune-le tuturor***

Promovează înțelegerea prin raționament activ și explicare și îi încurajează pe elevi să înțeleagă perspective multiple.

* ***Caută legături – Dezvoltă idei – Identifică dificultăți***

Formarea de legături între idei noi și cunoștințe anterioare, evaluarea întrebărilor, puzzle-uri și dificultăților actuale.

* ***Înainte credeam....Acum cred....***

Reflecții asupra gândirii despre un subiect sau problemă și explorarea modului și a motivului pentru care li s-a modificat părerea.

* ***Văd- Cred- Mă întreb***

Observații atente și interpretări gândite – selecția atentă a stimulilor ajută la încurajarea curiozității și pregătește terenul pentru anchetă.

* ***Fragmentarea imaginii***

Elevii conștientizează că gândirea este un proces și opiniile se pot schimba în funcție de înțelegerea unor fapte noi.

* ***Puntea 3-2-1***

Această rutină îi încurajează pe elevi să identifice gândurile, ideile și întrebările inițiale referitoare la acest subiect, apoi să le lege de gânduri, idei și întrebări noi în urma învățării.

* ***Cercul punctelor de vedere***

Luarea în considerare a diferitelor și diverselor perspective implicate în și de un subiect și înțelegerea faptului că oamenii pot avea gânduri și sentimente diferite față de lucruri.

Utilizarea eficientă și adecvată a RGV ajută la crearea de modele de învățare și gândire care devin parte caracterului intelectual al copilului. Fiecare RGV are astfel scopul de a dezvolta anumite procese ale gândirii, cum ar fi realizarea conexiunilor sau a comparațiilor, oferirea de explicații, luarea în considerare a unor puncte de vedere diferite sau justificarea unei opinii. RGV accentuează faptul că gândirea se dezvoltă prin vorbire și discuție și că s-au utilizat în instituțiile de educație timpurie, în sistemele preuniversitar și universitar și în alte spații educaționale mai largi (de exemplu, galerii și muzee).

Aplicație **Metoda Văd/Cred/Mă întreb**

**Categorie de vârstă**: 4-5 ani (grupa mijlocie)

**Tema anuală:** *Cum este, a fost și va fi aici, pe Pământ?*

**Proiect tematic***: Prieteni fără grai*

**Tema săptămânală**: *În pădurea minunată*

**Forma de organizare:** frontală

**Tipul lecției**: formare de priceperi și deprinderi

**Strategii didactice:**

1. **Metode și procedee:** conversația, metoda ”Văd/Cred/Mă întreb”, explicația, exercițiul
2. **Materiale didactice**: imagine, flipchart, markere,

**Forme de evaluare:** Observarea sistematică a comportamentului copiilor, aprecieri verbale.

**Resurse temporale**: 10 minute


Pornind de la imaginea prezentată, copiii au completat cele trei rubrici ale metodei. Se urmărește focusarea atenției copiilor pe detaliile imaginii, sprijinind o gândire mai profundă, și realizarea unor analogii între cunoștințele noi și cele pe care le dețin deja copiii referitoare la tema *Animale sălbatice*.

A petrece mai mult timp examinând o imagine este un mod de „a te uita încet”, ceea ce ne ajută să obținem o cunoaștere mai adâncă a lumii și să descoperim complexități pe care uneori le omitem la prima privire.

După ce copiii s-au obișnuit cu procedeul, încurajându-i pe copii să utilizeze cele trei elemente ale lui „Văd – Cred - Mă întreb” în mod spontan și nu neapărat separat poate duce la oportunități importante pentru gândire mai în profunzime.

Utilizarea procedeului oferă detalii despre cunoștințele și înțelegerea anterioare ale elevilor și oferă ocazia de a face ca învățarea să fie relevantă și personală pentru ei.

Iată răspunsurile copiilor:



**AVANTAJELE METODEI**

Încurajează creativitatea;

Pregătește terenul pentru anchetă;

Concentrarea atenției pe tablou, sprijinind copiii să se gândească mai profund la el;

Ajută copiii să dezvolte gândirea în profunzime și să descopere complexități pe care uneori sunt omise la prima vedere..

Aplicație procedeu: **Fragmentarea imaginii**

**Categorie de vârstă**: 4-5 ani (grupa mijlocie)

Tema anuală: *Cine sunt/suntem?*

Proiect tematic*: Eu și lumea mea*

Tema săptămânii*: La mine în grădiniță*

**Timp**: 10 minute

**Forma de organizare:** frontală

**Tipul lecției**: formare de priceperi și deprinderi

**Strategii didactice:**

1. **Metode și procedee:** conversația, procedeu ”Fragmentarea imaginii”, explicația, exercițiul
2. **Materiale didactice**: imagine, flipchart, markere,

**Forme de evaluare:** Observarea sistematică a comportamentului copiilor, aprecieri verbale.

**Resurse temporale:10 minute**

Acest procedeu le solicită copiilor să acorde o atenție sporită detaliilor și să facă interferențe.

Pe măsură ce fiecare secțiune este descoperită, copiii pot face interferențe noi, înțelegând astfel că gândirea este un proces și opiniile se pot schimba în funcție de înțelegerea unor fapte noi.

Scopul activității este de a privi îndeaproape fiecare parte mai mică a imaginii, revelându-se treptat și de a discuta împreună raționamentele despre ce ar putea fi dedesubt.

Sunt încurajați, prin observație și cunoștințele anterioare să facă predicții, să participe și să contribuie cu idei.

Se pot observa utilizarea unui limbaj din ce în ce mai complex și entuziasmul crescut al copiilor când observă că li se schimbă raționamentul odată cu fâșiile de imagini descoperite.



**RVG ÎN PRACTICĂ**

Pentru practicienii din clase, atracția RGV constă în următoarele:

-sunt ușor de predat;

-se leagă de anumite moduri de gândire;

-sunt ușor de învățat, astfel încât elevii le pot utiliza cu un grad din ce în ce mai mare de independență în activitățile cotidiene;

-sunt suficient de flexibile pentru a fi utilizate în numeroase teme, materii sau arii de studiu;

-sunt adaptabile nevoilor copiilor de toate vârstele și stadiile de dezvoltare;

-ajută la stabilirea unor structuri a dialogului din clasă – ghidând (fără să forțeze, să conducă sau să dicteze) discuția;

-stimulează dezvoltarea cognitivă a copiilor;

-atât pentru copii, cât și pentru profesori, RGV cresc gradul de conștientizare a proceselor de gândire care au loc în timpul învățării. Acestea ajută la focalizarea discuției și a reflecției.

**Bibliografie**:

Bill l., Ellen S., *Predarea gândirii creative*, Ed. Didactica Publishing House, București, 2020;

Phil B., *Cum să predai*, Ed. Didactica Publishing House, București, 2010

Russel G., Hellen L., *Gândirea creativă și critică în școală*, Ed. Centrul Step by Step, București, 2021;